polyglot-tagger/wikipedia-language-snippets-filtered huggingface dataset:
இங்கிலாந்து கால்பந்து சங்கத் தலைவர் ஜோ மியர்சுக்கு மார்ச் 21 அன்று, தொலைபேசி அழைப்பு ஒன்று வந்தது. அதில் பேசிய மர்ம நபர் ஒருவர், மறுநாள் ஜோவுக்கு ஒரு பொட்டலம் வரும் என்றார். மறுநாள் மார்ச் 22 அன்று செல்சீ கால்பந்துக் கழகத்துக்கு வந்த ஒரு பொட்டலத்தில், ஜூல்ஸ் ரிமெட் கோப்பையின் மேல்புறம் பூசப்பட்டிருந்த பூச்சை உரித்து அனுப்பியிருந்தார்கள். மேலும் கோப்பையை திருப்பி அளிக்க £15,000 வேண்டும் என்றும் அதுவும் £1 மற்றும் £5 பணத்தாள்களாக வேண்டும் என்றும் கடிதத்தில் கேட்டிருந்தனர். மேலும் கடிதத்தில் காவல்துறைக்கோ, பத்திரிகைகளுக்கோ தகவல் கொடுக்கக் கூடாது. பணம் சரியாக வந்து சேர்ந்தால், மார்ச் 25 அன்று கோப்பை திரும்ப வந்துவிடும். இல்லை என்றால் கோப்பையை உருக்கிவிடுவோம் என்று கடிதத்தில் எச்சரிக்கப்பட்டிருந்தது. சிறிது நேரம் கழித்து மியர்சுக்கு மற்றொரு அழைப்பு வந்தது - "ஜாக்சன்" என்று தன்னை அறிமுகம் செய்தவர் பணத்தை £ 5 மற்றும் £ 10 பணத்தாளாக வேண்டும் என்று நோட்டு மதிப்பை மாற்றிக் கேட்டார்.
1966 சூலையில் இங்கிலாந்தில் உலக காற்பந்து போட்டிகளை நடத்த காற்பந்துச் சங்கம் முடிவெடுத்தது. அதற்கு முன்பாக ஜூல்ஸ் ரிமெட் கோப்பை, இங்கிலாந்தின் சில இடங்களில் காட்சிக்கு வைக்கப்பட்டது. மார்ச் 19 அன்று வெஸ்ட்மினிஸ்டர் சென்ட்ரல் ஹாலில் காட்சிக்கு வைக்கப்பட்டிருந்தது. இந்த கோப்பை £ 30,000 க்கு காப்பீடு செய்யப்பட்டது . கோப்பையைப் பாதுகாப்பதற்கு காவலர்கள் சுழற்சி முறையில் பணிக்கு அமர்த்தப்பட்டிருந்தனர்.
மார்ச் 27. லண்டனின் தென்கிழக்குப் பகுதியில் டேவிட் கோர்பெட் என்பவர் தனது நாய் பிக்கிள்ல் உடன் நடைப்பயிற்சி மேற்கொண்டிருந்தார். வீட்டின் அருகே புதர்ப் பகுதியில் செய்தித்தாளில் சுற்றப்பட்டிருந்த பொருள் ஒன்றை பிக்கிள்ஸ் மோப்பம் பிடித்துக் குரைத்தது. டேவிட் அதைத் திறந்து பார்த்தார். அது காணாமல் போன உலகக் கோப்பை. இதையடுத்து அவர் ஜிப்ஸி ஹில் காவல் நிலையத்தில் கோப்பையை ஒப்படைத்தார்.
கோப்பை திருடப்பட்ட வழக்கை ஸ்காட்லாந்து யார்டு காவல்துறை தன் பொறுப்பில் எடுத்துக் கொண்டது. உடனடியாக அனைத்து பகுதிகளுக்கும் தகவல் அனுப்பப்பட்டது. பல இடங்களிலும் தேடுதல் வேட்டை நடத்தப்பட்டது. அப்போது அந்தக் கட்டத்தில் பணியில் இருந்த அனைவருமே விசாரிக்கப்பட்டனர். அடுத்த நாளே, உலகக் கோப்பை காணாமல் போன செய்தி உலகம் முழுவதும் சென்று சேர்ந்தது.
கோப்பையைக் கடத்திய கடத்தல்காரர்களைத் தொடர்புகொள்வதில் ஏற்பட்ட குழப்பங்கள். காவல்துறைக்கு தகவல் தெரிவித்ததால் ஏற்பட்ட சிக்கல்கள். போன்றவற்றால் ஜோ மியர்ஸால் கோப்பையை மீட்க முடியவில்லை. இதனால் புதியதாக வேறு கோப்பையைச் செய்துவிடலாம் என்று முடிவெடுக்கும் நிலையில் கால்பந்து சங்கம் இருந்தது.
ஜோ மியர்ஸ் காவல் துறைக்கு தகவல் சொன்னார். அவர்கள் 15 ஆயிரம் பவுண்ட் என்ற பெயரில் அசல் நோட்டுகளுடன் வெற்றுக் காகிதங்களையும் நிரப்பி பெட்டி ஒன்றைத் தயார் செய்தனர். பணத்தை ஒப்படைக்க மியர்சின் உதவியாளர்களாக இரண்டு காவல் அதிகாரிகள் செயல்பட்டனர். அடுத்த அழைப்பிற்காக காத்திருக்க அவரது வீட்டிற்குச் சென்றனர்.
கோப்பை வைக்கப்பட்டிருந்த பெட்டியின் பின்பக்கமாக அதன் திருகு போன்றவை கழற்றப்பட்டிருந்தன. காவலாளர்களில் யாரும் சந்தேகத்திற்குரிய எதையும் காணவோ கேள்விப்படவோ இல்லை. அவர்களில் ஒருவர் முதல் தளத்து கழிப்பறைக்கு வந்தபோது பொது தொலைபேசி மையத்தில் சந்தேகப்படும்படியான ஒரு மனிதனைக் கண்டதாக தெரிவித்தார்.
உலகக்கோப்பை காற்பந்து போட்டிக்கான ஜூல்ஸ் ரிமெட் கோப்பையானது, 1966 இங்கிலாந்தில் உலகக்கோப்பை காற்பந்து போட்டி நடந்த இருந்த காலத்தில் திருடப்பட்டது. பின்னர் இந்தக் கோப்பை மீட்கப்பட்டது.
முந்தைய பல நாகரிகங்களில் பெண்கள் மருத்துவத்துறையில் ஈடுபட்டிருந்தனர். பண்டைய கிரேக்கத்தில் பெண்களுக்காக இயல் மெய்யியலில் வாய்ப்புகள் இருந்தன. கி. பி. இரண்டாம் நூற்றாண்டில் பெண்கள் இரசவாதம் என்னும் துறையில் பங்களித்துள்ளனர். இடைக்காலத்தில் பெண்கள் கல்வி கற்பதற்கான இடமாக அருட்சகோதரி மடங்கள் இருந்தன. இது போன்ற சில சமூகங்களில் பெண்கள் அறிவார்ந்த ஆய்வுப்பணிகளில் ஈடுபட வாய்ப்புகள் வழங்கப்பட்டன. பதினோராம் நூற்றாண்டு இடைக்காலப் பல்கலைக்கழகங்கள் தோற்றம் கண்டபோது, பெரும்பாலான பெண்கள் பல்கலைக்கழகக் கல்வியிலிருந்து விலக்கப்பட்டனர். மருத்துவத்துறையில் பெண்கள் கல்வி கற்பதற்கான சுதந்திரம் மற்ற இடங்களில் இருந்ததைக் காட்டிலும் இத்தாலியில் அதிகமாக இருந்தது. பதினெட்டடாம் நூற்றாண்டில் அறிவியல் துறை ஆய்வுகளில் ஈடுபட்டு பல்கலைக்கழகத் தலைவராக உயர்ந்த முதல் பெண் அறிவியலாளர் லாரா பாசி ஆவார். இவர் இத்தாலியைச் சேர்ந்த அறிவியலாளர் ஆவார்.
பதினெட்டாம் நூற்றாண்டில் பாலின வரையரைகள் பெரிதாக இருந்த போதும், பெண்கள் அறிவியல் துறையில் மிகப்பெரிய முன்னேற்றம் கண்டனர். தான் வாழும் சமூகத்தில் பெண்களின் சாதனைகள் விலக்கிவைக்கப்பட்ட போதும் படித்த சமூகங்கள் பெண்களை அங்கீகரித்து ஏற்றுக்கொள்ளத் தொடக்கின. பத்தொன்பதாம் நூற்றாண்டின் பின்பகுதியில் மகளிரில் கல்லூரிகள் அதிகரிக்கத் துவங்கின. அதன்மூலம் பெண்களுக்கான கல்வியும் பெண் அறிவியலாளருக்கான வேலை வாய்ப்புகளும் அதிகமாகின. 1903 ஆம் ஆண்டில் இயற்பியலுக்கான நோபல் பரிசு பெற்ற முதல் பெண் அறிவியலாளர் மேரி கியூரி ஆவார். மேலும் 1911 இல் வேதியலில் இவரின் கதிரியக்கம் குறித்த ஆய்வுகளுக்கு நோபல் பரிசு பெற்றார். இரட்டை நோபல் பரிசு பெற்ற முதல் பெண் இவரே ஆவார். 1901 முதல் 2010 வரை நாற்பது பெண்கள் இதுவரை நோபல் பரிசு பெற்றுள்ளனர். இவற்றில் பதினேழு பெண்கள் இயற்பியல், வேதியல், மருத்துவம் ஆகிய துறைகளில் நோபல் பரிசு பெற்றுள்ளனர்.
அறிவியலில் பெண்கள் என்பது பழங்காலம் முதல் இன்றுவரை அறிவியலில் பெண்கள் ஆற்றியுள்ள பங்கினைக் குறிக்கும். பழங்காலம் முதலே பெண்கள் அறிவியலில் குறிப்பிடத்தக்க பங்களிப்புகளை செய்து வந்துள்ளனர். பாலினம் மற்றும் அறிவியலில் ஆர்வமுள்ள வரலாற்று ஆய்வாளர்கள், அறிவியலில் பெண்களின் சாதனைகள், அதை முடிப்பதற்கான பெருமுயற்சிகள் எனப் பதிவு செய்து வைத்துள்ளனர். தனது சாதனைகளுக்காக அவர்கள் எதிர்கொண்ட தடைகள், அவரகளின் பணிக்காக செயல்படுத்திய உத்திகள், குழு ஆய்வுகள், முக்கிய அறிவியல் இதழ்களிலும் பிற வெளியீடுகளிலும் அங்கீகரிக்கப்பட்டமை ஆகியவை பதிவு செய்யப்பட்டுள்ளன. சமூகம், வரலாறு, விமர்சனம் இவையனைத்தையும் தாண்டி, தன் அறிவுசார் ஒழுக்கத்தை வெளிப்படுத்தி தனது உரிமையை நிலைநாட்டியுள்ளனர்.
ஒரு நாள், வசந்தாவின் உதவியாளர்கள்: சொக்கு , கணக்கு மற்றும் அழகு ஆகியோர் ஓய்வுபெற்ற இராணுவ அதிகாரி கர்னல் ராஜாவிற்கு சொந்தமான ஓர் இலவச பள்ளியை வாங்க முயற்சி செய்கின்றனர். கர்னல் ராஜா அதை விற்க மறுக்க, உதவியாளர்களால் தாக்கப்படுகிறார். வீரய்யன் சரியான நேரத்தில் தலையிட்டு, உதவியாளர்களிடமிருந்து ராஜாவை காப்பாற்றுகிறான். இந்த சம்பவத்தால் விரக்தியடைந்த வேளையில், வீரய்யன் வேலை செய்யும் பஸ் நிறுவனத்தை வசந்தா உடனடியாக வாங்குகிறாள். அவளது சகோதரர் அசோக் வீரய்யனின் பஸ் நிறுவன மேலாளராகிறான். வீரய்யனை வசந்தா வெறுக்கிறாள்.
பணக்கார அரசியல்வாதியான அவுது நாயகம் தன் இரண்டாவது மனைவி வசந்தாவுடன் வசித்து வருகிறார். வசந்தா ஒரு தந்திரமான பெண், அவள் கிராமத்தைச் சுற்றி பல சொத்துக்களை வாங்குகிறாள், கிராமவாசிகளை மிகக்குறைந்த விலைக்கு விற்க வேண்டுமென்றும் கூட கட்டாயப்படுத்துகிறாள். நாயகத்தின் முதல் மனைவி வள்ளியம்மா மகன் வீரய்யன் ஒரு சிறிய வீட்டில் வாழ்கிறார்கள். வீரய்யன் நடிகர் ரஜினிகாந்தின் தீவிர ரசிகன் என்பதால், ஒரு பஸ் நடத்துனராகபணிபுரிகிறான். தனது தந்தையின் மனதை களைத்த வசந்தாவை வெறுக்கிறான்.
சில நாட்களுக்குப் பிறகு, வசந்தாவின் பணியாளர்களால் கர்னல் ராஜா தாக்கப்படுகிறார். வீரய்யன் அவரை காப்பாற்ற முயற்சி செய்தும், கர்னல் ராஜா மருத்துவமனைக்கு செல்லும் வழியில் இறந்து விடுகிறார். பின்னர், அசோக் வீரய்யனை வேலையை விட்டு நிறுத்துகிறான். அதன் பின்னர், வீரய்யன் பால் வியாபாரம் செய்கிறான். இதற்கிடையில், வீரய்யனும் சொக்குவின் மகள் மாதவியும் ஒருவருக்கொருவர் காதலிக்கிறார்கள். இதனால் வசந்தாவிற்கும் அஷோக்கிற்கும் வீரய்யனுக்கும் இடையே நடக்கும் மோதலே மீதிக் கதையாகும்.
திரும்பிப்பார் 1996 ஆம் ஆண்டு வெளிவந்த இந்திய தமிழ் நகைச்சுவைத் திரைப்படமாகும். இப்படம் ராம நாராயணனால் இயக்கப்பட்டது. சரவணன் மற்றும் யுவராணி ஆகியோர் முன்னணி கதாபாத்திரத்தில் நடித்துள்ளனர். சில்க் ஸ்மிதா , மணிவண்ணன் , வினு சக்ரவர்த்தி , எஸ்.எஸ். சந்திரன் , நிழல்கள் ரவி , சந்திரசேகர், பாண்டியன் மற்றும் பலர் நடித்துள்ளனர். என். ராமசாமி தயாரிப்பில், தேவாவின் இசையமைப்பில் ஜனவரி 15, 1996 ஆம் தேதி இப்படம் வெளியானது.
அம்மாபட்டி எனும் ஊரில் மருது பாண்டி பரிசல் ஓட்டி உழைப்பவனாவான். மேலும் இரவுவேளைகளில் அவ்வூரையும் பாதுகாத்து வந்தான். அவன் செய்யும் வேலைக்காக அவனுக்கு ஊர் மக்கள் உணவை வேதியமாக கொடுத்து வந்தனர். மருது பாண்டியுடன் மனநலம் பாதிக்கப்பட்ட தங்கையான லக்ஷ்மியும் இருந்ததாள். கற்பவதியான லக்ஷ்மியை தனது தாய் போல பேணி பாதுகாத்து வந்தான் மருது பாண்டி. கனகவள்ளி ஓர் நாட்டிய குழுவில் நடனமாடும் பெண்ணாவாள். அம்மாபட்டியில் நடனமாடிய அக்குழு கனகவள்ளியை அங்கேயே தனிமையில் விட்டுச் செல்கிறது. இதனால் அவ்வூர் மக்கள் கனகவள்ளிக்கு தங்குவதற்கென ஓர் வீட்டை தயார் செய்து கொடுக்கின்றனர். கனகவள்ளியும் மெதுவாக மருது பாண்டியின் மேல் காதல் கொள்கின்றாள். ஆனால் மருது பாண்டியை கைது செய்ய வேண்டி வருகிறார். மருது பாண்டியின் உண்மையான பெயர் மாணிக்கம்.
மருது பாண்டி 1990 இல் வெளிவந்த தமிழ் அதிரடி நாடகத் திரைப்படமாகும். இத்திரைப்படத்தை மனோஜ் குமார் இயக்கியிருந்தார். இத்திரைப்படத்தில் முன்னணிக் கதாபாத்திரங்களில் ராம்கி, சீதா, நிறோசா ஆகியோரும் அவர்களுடன் இணைந்து நாசர், எஸ். எஸ். சந்திரன், செந்தில், கோவை சரளா, ராகவி மற்றும் பிரதீப் சக்தி ஆகியோரும் நடித்திருந்தனர். எஸ். செல்வரத்தினம் இத்திரைப்படத்தை தயாரித்திருந்தார். இசைஞானி இளையராஜா இத்திரைப்படத்திற்கு இசையமைத்திருந்தார். மேலும் ஏப்ரல் 27, 1990 அன்று வெளியிடப்பட்டுள்ளது. இத்திரைப்படம் 1991 ல் கன்னட மொழியில் சசிகுமாருடன் "கொல்லூர் காலா" எனும் பெயரிலும், 1994 ல் ஹிந்தி மொழியில் கோவிந்தாவுடன் "ஆக்" எனும் பெயரிலும் மீள்உருவாக்கம் செய்யப்பட்டு வெளியிடப்பட்டமை குறிப்பிடத்தக்கது.
பல காலங்களிற்கு முன்பு மாணிக்கம் ஓர் ஏழை தையல்காரன். அவன் அவனுடைய தங்கையுடன் சந்தோசமாக வாழ்ந்தான். மாணிக்கம் செல்வந்த ஜமீன்தாரின் மகளான கவிதாவை காதலித்து வந்தான். ஆனால் அவளின் தந்தையான ஜெகநாதன் அவர்களின் திருமணத்தை தடுத்ததோடு தன் மகளை தன்னைப்போல் ஓர் ஜமினுக்கே திருமணம் செய்து வைக்க தீர்மானித்தார். திருமண தினத்தன்று கவிதா விசமருந்தி இறந்து விடுகிறாள். அன்றிரவு ஜெகநாதன், தியாகராஜன் , தியாகராஜனின் நண்பன் பிரதீப் ஆகியோர் மாணிக்கத்தை தாக்கியது மட்டுமல்லாமல் தியாகராஜன் மாணிக்கத்தின் தங்கையை கற்பழித்து விடுகிறான். மாணிக்கம் , ஜெகநாதனை கொலை செய்துவிட்டு அம்மாபட்டிக்குச் செல்கிறான். அதன்பிறகு என்ன நடந்தது என்பது மீதிக் கதை.
பெரிய அளவிலான தலையும், நீண்ட கூரான அலகும், குறுகிய கால்களும், கட்டையான வாலும் கொண்ட தோற்றம் ஒரு மீன்கொத்திப் பறவைக்குரியது. அனேகமான இனங்கள் மினுமினுப்பான நிற இறக்கைகளைக் கொண்டிருப்தோடு, ஆண் பெண் பேதம் தெரியாதவாறு உடலமைப்பைக் கொண்டுள்ளன. பல இனங்கள் காடுகளில் காணப்படுகின்றன. மீன்கள் உட்பட பல்வேறு இரைகளை இவை உண்பதுண்டு. பல இனங்கள் மீன் பிடிப்பதற்கு வசதியாக ஆற்றங்கரைகளில் வாழ்கின்றன. ஆனால் பெரும்பான்மையான இனங்கள் தண்ணீரிலிருந்து விலகி, முதுகெலும்பற்ற சிறு உயிரினங்களை உணவாகக் கொள்கின்றன.ஆற்றங்கரைகளில் துவாரங்களை ஏற்படுத்தி, அவற்றுள் கூடுகட்டி வாழ்வது இதன் சுபாவம். மீன்கொத்திப் பறவைகளின் காற் பகுதி இனம் உபயோகத்தில் இல்லாத கறையான் புற்றுகளில் கூடு கட்டிக் கொள்கின்றன.
ஆற்று மீன்கொத்திகள், மர மீ்ன் கொத்திகள், தண்ணீர் மீன் கொத்திகள் என்று மூன்று குடும்பங்களாக இந்த 90இன மீன் கொத்திகளையும் பிரிக்கிறார்கள். துருவப் பிராந்தியங்களையும், மிக வரண்ட பாலைவனப் பிரதேசங்களையும் தவிர்த்து, உலகின் எல்லா நாடுகளிலுமே இவை காணப்படுகின்றன. முன்பே குறிப்பிட்டதுபோல, ஆற்றங்கரை மணலில் துவாரமிட்டு, கூடு கட்டி, அங்கு 3-6 வரையிலான முட்டைகளை ஒரு மீன்கொத்தி இடுவது வழக்கம். ஆற்றுக்கு மேலாகச் செல்லும் மரக் கிளைகளில் உட்கார்ந்து , ஒரு மீனைக் காணும்வரை இது பொறுமையாக உட்கார்ந்திருக்கும். மீனைக் கண்டதும் அதைக் குறிவைத்து நீருள் பாய்ந்து மீனைப் பிடிக்கும். பல்லிகளையும், ஊர்வனவற்றையும் உண்ணும் மீன்கொத்திகளும் இருக்கின்றன.
ஆபிரிக்காவிலுள்ள குள்ளத் தோற்றம் கொண்ட ஓர் இனமே மீன் கொத்திப் பறவைகளில் மிகச் சிறிய இனமாகக் கருதப்படுகின்றது. இதன் சராசரி எடை 9கிராமுக்கும் 12 கிராமுக்கும் இடைப்பட்டதாக இருக்கும். மிகப் பெரிய மீன் கொத்தி இனமும் ஆபிரிக்காவில்தான் காணப்படுகின்றது. இதனுடைய நீளம் 42தொடக்கம் 46 செ.மீற்றர் வரை இருக்கும். எடையோ 255 தொடக்கம்426 கிராம் வரை இருக்கும். அவுஸ்திரேலியாவின் ஓர் இனம் “சிரிக்கும் கூக்காபுறா” என்று அழைக்கப்படுகின்றது. இந்த இனப் பறவைகளில் அதிகம் எடை கூடியது இதுவேதான். பெண் பறவைகள் 500 கிராம் எடை வரையில் காணப்படுவதாகச் சொல்கிறார்கள்.
இந்த மீன்கொத்திப் பறவைகளில் சுமாராக 90 இனங்கள் வரை உள்ளன என்பது நம்மை ஆச்சரியப்படுத்தும் விடயம். அனேகமான இனங்கள் “பழைய உலகம்” என்று சொல்லப்படும் ஐரோப்பிய, ஆசிய, ஆபிரிக்க கண்டங்களிலேயே காணப்படுகின்றன. பெரும்பான்மையான இனங்கள் சூடான வலயங்களில் உள்ளவை!
சில நாட்கள் சுயநினைவின்றி மருத்துவமனையில் அனுமதிக்கப்பட்டிருந்த மூர்த்தி மருத்துவர்களின் கண்காணிப்பில் நலம் பெறுகிறான்.அவனைப் போன்றே தற்கொலை முயற்சியில் ஈடுபட்டு உயிர் பிழைத்த சுப்ரியா என்ற ஒரு பெண்ணை பற்றி அங்குள்ள மருத்துவர்கள் கூறுகின்றனர்.இருவருமே தற்கொலை முயற்சியில் ஈடுபட்டு உயிர் பிழைத்ததாக மருத்துவர்கள் தெரிவிக்கின்றனர். மணவாளனும் அவ்வப்போது மருத்துவமனைக்கு வந்து மூர்த்தியை வந்து பார்த்து செல்கிறான். சில நாட்களில் காயங்கள் ஆறி மருத்துவமனையிலிருந்து வீட்டிற்கு திரும்பி தனது வேலைக்கும் செல்ல ஆரம்பிக்கின்றான். தற்கொலை எண்ணம் இருந்தாலும் தன்னால் ஒருபோதும் தற்கொலை செய்து கொள்ள இயலாது அதற்கான தைரியம் இல்லை என்பதை உணர்கிறான்.
தங்களது 3 வயது பெண் குழந்தையான ஆண்டாள் ரோஜா கிருஷ்ணமூர்த்தியை ஆரம்பப் பள்ளியில் சேர்ப்பது தொடர்பாக கணவனும் மனைவியும் சேர்ந்து ஆலோசிப்பதாக தொடங்கும் கதை அவரது மாமா கோத்தாரி அவர்களுக்கு உதவியுடன் சென்னையில் உள்ள தலைசிறந்தப்பள்ளியில் ஆரம்ப பள்ளிக்கான சேர்க்கைக்கான நேர்முகத் தேர்விற்கு மகளை தயார்படுத்துகின்றனர் ஆனால் அவர்கள் மூவரும் கவலைப்பட்டதற்கு மாறாக அவனது மகள் தனது புத்திசாலித்தனமான பேச்சால் அப்பள்ளியின் தலைமை ஆசிரியையை கவர்ந்து அப்பள்ளியில் சேர்க்கையை உறுதி செய்கிறாள்.
கதையின் நாயகனான கிருஷ்ணமூர்த்தி அழகும் அன்பும் பாசமும் நிறைந்த மனைவி, ஒரே மகள் மற்றும் மாமா கோத்தாரி போன்றோருடன் வசித்து வருகிறான். கணிணி நிரல் எழுதுபவனான அவன் மிகுந்த புத்தி கூர்மை உடையவன். மணவாளன் என்ற கூட்டாளியுடன் கணினி சம்பந்தமான நிறுவனம் ஒன்றை நடத்தி வருவதுடன் கணிசமான சம்பளமும் பெறுகிறான்.அவனுக்கு குணவதி என்ற புத்திசாலித்தனம் நிறைந்த ஒரு உதவியாளரும் உண்டு.
நிறமற்ற வானவில்- தமிழ் எழுத்தாளரான சுஜாதாவால் எழுதப்பட்ட புதினமாகும். ஒரே நாளில் தனது குடும்பம் முழுவதையும் இழந்த ஒரு மனிதன் எவ்வாறு தொடர்ந்து தனது வாழ்வை முன்னெடுத்துச் செல்ல நம்பிக்கை பெறுகிறான் என்பதே இந்நாவலின் அடியோட்டமாகும்.
மணிவண்ணன் எனும் பணக்கார மனிதருக்கு அடியாளாக வேலை செய்யும் முன்கோபி சுந்தரபாண்டியன் ஆனந்த் ராஜ் ஓர் அனாதை. சிறு தவறுகளுக்கு அடிக்கடி சிறைக்கு செல்வதை வழக்கமாக கொண்டவன். மணிவண்ணன் வீட்டில் வேலை ஆளாக சேரும் கார்த்திகேயன் அவரது மகள் கல்யாணியை விரும்புகிறான். இந்நிலையில், சுந்தரபாண்டியனைத் திருத்த முயற்சிக்கும் மள்ளரியாவும் ஓர் அனாதை. மள்ளரியாவும் சுந்தரபாண்டியனும் காதலிக்கின்றனர். ஒரு நாள், ஊழல்வாதி எம்எல்ஏ செல்லாயி எனும் சிறுமியைப் பாலியல் பலாத்காரம் செய்து கொன்றுவிடுகிறார். சுந்தரபாண்டியனும் மள்ளரியாவும் ஒரு வழியாகத் திருமணம் செய்து கொள்கிறார்கள். திருமணம் செய்தும் பணப்பற்றாக்குறையால் அவர்களால் ஊரை விட்டு ஓட இயலவில்லை. கல்யாணிக்கும் எம்எல்ஏவுக்கும் திருமணம் நிச்சயிக்கப்படுகிறது. அதனால் கல்யாணியின் காதலனைக் கொல்ல சுந்தரபாண்டியனுக்கு கட்டளை இடுகிறார் மணிவண்ணன். ஆனால், நல்லவனாகத் திருந்தி இருக்கும் சுந்தரபாண்டியன் கொல்ல மறுத்து அந்த கல்யாணி கார்த்திகேயன் ஜோடிக்கு உறுதுணையாக செயல்பட்டு எவ்வாறு மணிவண்ணனை முறியடிக்கிறான் என்பது தான் மீதிக் கதை.
கவர்மெண்ட் மாப்பிள்ளை , 1992 ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை மணிவண்ணன் இயக்க ஜி. எஸ். மதுவால் தயாரிக்கப்பட்டது. இத்திரைப்படத்தில் ஆனந்த் ராஜ், கஸ்தூரி, மணிவண்ணன், பொன்வண்ணன் மற்றும் பலர் நடித்துள்ளனர். 6 மார்ச் 1992 இல் வெளியான இப்படத்திற்கு இசை அமைத்தவர் தேவா ஆவார்.
சிவபெருமான் முப்புர அரக்கர்களைப் புன்னகையால் எரித்த திருவதிகைப் பகுதியில் உள்ள மண் எரியுண்டு வெந்த மண்ணாம்; அதனால் அம் மண் சிவப்பான செம்மண்ணாக இருக்கிறது. திருவதிகைப் பகுதிதான் எரியுண்டு வெந்ததே தவிர, வேகாக் கொல்லைப் பகுதி எரியுண்ணவோ - வேகவோ இல்லையாதலின் இங்குள்ள மண் வெள்ளை மண்ணாயிருக்கிறது. இந்த கதைக்கு ஏற்ப இந்த ஊரில் மண்ணெடுத்துச் செங்கல் சூளைபோட்டால் பாதிக் கல்லே வேகும் - பாதி வேகாது. இந்த இயற்கை அமைப்பு, சிவன் முப்புரம் எரித்த புராணக் கதையோடு முடிச்சு போடப்பட்டுள்ளது. சூளைக்கு வேகாத மண் உள்ள பகுதி வேகாக்கொல்லை என்று ஆனது.
வேகாக் கொல்லை என்பது தமிழ்நாட்டின், கடலூர் மாவட்டத்தின் பண்ருட்டி வட்டத்தில் உள்ள ஒரு சிறிய கிராம பஞ்சாயத்து ஆகும். வேகாக்கொல்லையானது பண்ருட்டிக்கு 14.9 கி.மீ தொலைவிலும், கடலூரில் இருந்து 24.1 கிமீ தொலைவிலும், மாநிலத் தலைநகரான சென்னையிலிருந்து 173 கிமீ தொலைவிலும் அமைந்துள்ளது. இந்த ஊரானது நெய்வேலி சட்டமன்றத் தொகுதிக்கும், கடலூர் மக்களவைத் தொகுதிக்கும் உட்பட்டது.
இங்கே ஒரு சிவன்கோயில் உள்ளது. திருவதிகையில் முப்புர அரக்கர்களை எரித்த இறைவன் இங்கே வந்து களைப்பாறினாராம். களைப்பாறிய இடம் ‘களைப்பாறிய குழி’ என அழைக்கப்பட்டது. இது களப்பாக் குழி என இப்போது கொச்சையாக மருவி வழங்கப்படுகிறது. இங்கே எழுந்தருளியுள்ள சிவன் பெயர் களப்பானிசன், இப்பெயர், களைப்பாறிய ஈசன் என்னும் பெயரின் மரூஉ எனச் சொல்லப்படுகிறது.
பலே ராமுடு 1956 ல் வெளிவந்த தெலுங்கு திரைப்படமாகும். வேதாந்தம் ராகவையா இதனை இயக்கியுள்ளார். நரசு ஸ்டுடியோவின் சார்பில் வி. எல். நரசு என்பவர் தயாரித்துள்ளார். அகினேனி நாகேஸ்வரராவ், சாவித்திரி ஆகியோர் முக்கிய கதாபாத்திரங்களில் தோன்றி நடித்துள்ளனர். எஸ். ராஜேஸ்வர ராவ் என்பவர் இசையமைத்துள்ளார். இது 1943ல் இந்தியில் வெளிவந்த கிஸ்மத் என்ற படத்தின் மறு ஆக்கமாகும். பிரேம பாசம் என்ற பெயரில் ஜெமினி கணேசன் மற்றும் சாவித்திரி ஆகியோர் நடித்து தமிழில் வெளிவந்தது.
அரசு ஊழியர்கள் மற்றும் ஆசிரியர்கள் சங்கங்களின் கூட்டமைப்பினர் புதிய ஓய்வூதியத் திட்டத்தை கைவிட்டு, பழைய பழைய ஓய்வூதியத் திட்டத்தை மீண்டும் நடைமுறைப்படுத்த கோருதல், 7 ஆவது ஊதியக் குழுவின்படி பரிந்துரைப்படி 1 சனவரி, 2016 முதல் 21 மாத சம்பள உயர்வு நிலுவைத் தொகையை வழங்குதல், சிறப்பு காலமுறை ஊதியம், தொகுப்பூதியம், மதிப்பூதியம் ஆகியவற்றை வழங்குவதை நிறுத்திவிட்டு, அனைவருக்கும் வரையறுக்கப்பட்ட காலமுறை ஊதியம் வழங்க வேண்டுதல், மத்திய அரசில் உள்ள இடைநிலை ஆசிரியர்களுக்கு வழங்குவதற்கு இணையான சம்பளத்தைத் மாநில அரசின் இடைநிலை ஆசிரியர்களுக்கும் வழங்கக் கோருதல் உள்ளிட்ட 9 அம்ச கோரிக்கைகளை, தமிழக அரசு நிறைவேற்றிட வலியுறுத்தி 22 சனவரி 2019 முதல் 30 சனவரி 2019 வரை 9 நாட்கள் தமிழகம் முழுவதும் நடைபெற்ற வேலை நிறுத்தப் போராட்டம் ஆகும்.
இதையடுத்து, வேலைநிறுத்தப் போராட்டத்தைத் தொடர்வதன் சாத்தியம் குறித்து ஜாக்டோ - ஜியோ அமைப்பைச் சேர்ந்தவர்கள் சென்னையில் 29 சனவரி, 2019 அன்று கூடி நடத்திய ஆலோசனைக்குப் பிறகு ஜாக்டோ - ஜியோ கூட்டமைப்பின் ஒருங்கிணைப்பாளர், மாணவர்கள் நலன் கருதியும், பெற்றோரின் கவலைகளைப் புரிந்துகொண்டும், நீதிபதிகள் சொன்ன ஆலோசனைகளை ஏற்றும் முதல்வர் உள்ளிட்ட பல்வேறு அரசியல் கட்சியினரின் கோரிக்கைகளைக் கருத்தில் கொண்டும் வேலை நிறுத்தத்தைத் தற்காலிகமாக கைவிடுகிறோம் என்று தெரிவித்தார்.
போராட்டத்தின் 8 ஆவது நாளன்று, அரசு ஊழியர்கள் - ஆசிரியர்கள் பணியில் சேராவிட்டால், அவர்களது பணியிடங்கள் காலியானதாக அறிவிக்கப்படுமென்று அறிவிக்கப்பட்டிருந்த நிலையில் பெரும்பாலான ஆசிரியர்கள், போராட்டத்தை கைவிட்டு பணியில் இணைந்தனர். மக்கள் நலனைக் கருத்தில் கொண்டு, ஆசிரியர் - அரசு ஊழியர் சங்கங்கள் தங்கள் போராட்டங்களைக் கைவிட வேண்டுமென முதலமைச்சர் எடப்பாடி க. பழனிசாமியும் கோரிக்கைவிடுத்தார்.
இந்நிலையில், 29 சனவரி 2019 அன்று பெரும்பாலான அரசு ஊழியர்கள் பணிக்குத் திரும்பினர். மேல்நிலை, உயர்நிலை ஆசிரியர்களில் 99 சதவீதத்தினரும், இடைநிலை ஆசிரியர்களில் 95 சதவீதத்தினரும் பணிக்குத் திரும்பியதாக பள்ளிக் கல்வித் துறையின் இயக்குனர் தெரிவித்தார்.
தமிழக அரசு தனது நிதிநிலைமையைக் காரணம் காட்டி, இப்போராட்டத்தினரின் கோரிக்கைகளை அரசு ஏற்க இணங்காததால், 30 சனவரி 2019 அன்று போராட்டத்தைப் திரும்பப் பெற்று அனைத்து போராட்டத்தினரும் பணிக்குத் திரும்பினர்.
மாவட்டங்கள் முழுவதும் போராடிய ஆயிரக்கணக்கான அரசு ஊழியர்கள் - ஆசிரியர்கள் கைது செய்யப்பட்டனர். மேலும் நூற்றுக்கணக்கான ஆசிரியர்கள் தற்காலிக பணியிடை நீக்கம் செய்யப்பட்டனர்.
இந்த நூலின் ஆசிரியர் வாமனன் ஒரு திரை இசை வரலாற்றாய்வாளர். டி. எம். சௌந்தரராஜன், எம். எஸ். விஸ்வநாதன், கே. வி. மகாதேவன் உள்ளிட்ட பலரைப் பற்றித் தனியாக நூல்கள் எழுதி வெளியிட்டுள்ளார். முன்னாள் இந்தியப் பிரதமர் வாஜ்பாய் அவர்களின் கவிதைகளைத் தமிழில் மொழிபெயர்த்து நூலாக வெளியிட்டுள்ளார். தமிழக அரசின் கலைமாமணி விருது பெற்றவர்.
திரை இசைக் கலைஞர்கள் என்ற வகையில் பாடகர்கள், பாடலாசிரியர்கள், வாத்திய இசை வித்துவான்கள், இசையமைப்பாளர்கள், பின்னணிப் பாடகர்கள் ஆகியோர் இடம் பெறுகிறார்கள்.
ஸ்டோக்ஸ் 2009 ஆம் ஆண்டில் தி ஓவலில் டர்ஹாமிற்காக தனது ஒருநாள் போட்டியில் அறிமுகமானார் . மற்றும் தொழில்முறை துடுப்பாட்டப் போட்டியில் தனது முதல் நிறைவின் மூன்றாவது பந்தில் மிகவும் அனுபவம் வாய்ந்த மட்டையாளரான மார்க் ராம்பிரகாஷின் இழப்பினை கைப்பற்றினார். இவர் 2009 ஆம் ஆண்டில் பங்களாதேஷ் யு 19 க்கு எதிராக இரண்டு போட்டிகளில் விளையாடினார். அதில் இவர் அரைசதம் அடித்தார் மற்றும் சில இழப்புகளை வீழ்த்தினார். பின்னர் இவர் 2010 ஆம் ஆண்டில் 19 வயதுக்குட்பட்ட உலகக் கிண்ணத் தொடரில் விளையாடினார். இந்தத் தொடரின் போது இவர் இந்தியா யு 19 அணிக்கு எதிராக நூறு ஓட்டங்களை எடுத்தார்.
அபுதாபியில் உள்ள ஷேக் சயீத் துடுப்பாட்ட அரங்கத்தில் மேரிலெபோன் துடுப்பாட்ட சங்க அணிக்கு எதிராக டர்ஹாம் துடுப்பாட்ட அணி சார்பாக முதல் தரத் துடுப்பாட்டப் போட்டியில் 2010 ஆம் ஆண்டில் இவர் அறிமுகமானார். மே 13 அன்று ட்ரெண்ட் பிரிட்ஜில் நாட்டிங்ஹாம்ஷையருக்கு எதிராக தனது முதல் முதல் நூறு ஓட்டங்களை எடுத்தார்.முதல் தர துடுப்பாட்டத்தில் சிறப்பான திறனை வெளிப்படுத்தியதால் இவர் 2010 ஆம் ஆண்டில் ஆத்திரேலியத் துடுப்பாட்ட அணிக்கு எதிரான ஆஷஸ் துடுப்பாட்டத் தொடரில் இங்கிலாந்து துடுப்பாட்ட அணியில் இடம் பெற்றார்.
ஸ்டோக்சினுடைய தந்தை ஜெரார்டு ஸ்டோக்ஸ், ரக்பி கால்பந்து வீரர் மற்றும் பயிற்சியாளரும் ஆவார். இவரின் தந்தை இங்கிலாந்திலுள்ள ரக்பி அணியின் தலைமைப் பயிற்சியாளராக நியமனம் செய்யப்பட்ட காரணத்தினால் பென்ஸ் டோக்ஸ் இளம் வயதிலேயே தனது குடும்பத்துடன் இங்கிலாந்தில் குடிபெயர்ந்தனர். பின் 2013 ஆம் ஆண்டில் இவரின் பெற்றோர்கள் மீண்டும் நியூசிலாந்தில் உள்ள கிறைஸ்ட்சேர்ச்சில் குடிபெயர்ந்தனர்.
பெஞ்சமின் ஆண்ட்ரூ ஸ்டோக்ஸ் இங்கிலாந்து துடுப்பாட்ட அணியின் வீரரும் தேர்வுத் துடுப்பாட்ட அணியின் துணைத்தலைவரும் ஆவார். 2019 துடுப்பாட்ட உலகக்கிண்ணத்தை வென்ற இங்கிலாந்து அணியில் இடம்பெற்றிருந்த இவர் இறுதிப்போட்டியில் ஆட்ட நாயகன் விருது பெற்றார்.
நியூசிலாந்தில் கிறைஸ்ட்சேர்ச் நகரத்தில் பிறந்த இவர் தனது பன்னிரண்டாவது வயதில் வடக்கு இங்கிலாந்திற்குப் புலம்பெயர்ந்து அங்கிருந்த உள்ளூர் அணிகளின் சார்பாக துடுப்பாட்டம் விளையாடத் துவங்கினார். பன்முக ஆட்டக்காரரான இவர் வலதுகை விரைவு வீச்சாளரும் இடதுகை மட்டையாளரும் ஆவார்.
பென் ஸ்டோக்ஸ் இங்கிலாந்து அணிக்காக தேர்வுப் போட்டிகளில் அதிவேக இரட்டை நூறு, அதிவேக 250 மற்றும் 6-வது மட்டையாளரின் அதிகபட்ச ஓட்டங்கள் உள்ளிட்ட சாதனைகளைப் படைத்துள்ளார். 30 சூலை 2021 அன்று ,துடுப்பாட்ட போட்டிகளில் இருந்து காலவரையின்றி ஓய்வு எடுப்பதாக இவர் அறிவித்தார் .
13 பிப்ரவரி 2017 அன்று, ஸ்டோக்ஸ் இங்கிலாந்தின் தேர்வுத் துடுப்பாட்ட அணியின் தலைவராக நியமிக்கப்பட்ட ஜோ ரூட்டின் கீழ் அதே நாளில் இவர் துணைத் தலைவராக நியமிக்கப்பட்டார்.
2 ஜனவரி 2015 அன்று, ஸ்டோக்ஸ் ஆஸ்திரேலியாவின் பிக் பாஷ் லீக்கின் மெல்போர்ன் ரெனிகேட்ஸில் சில போட்டிகளில் ஜெஸ்ஸி ரைடருக்கு மாற்றாக சேர்ந்தார்.
2015 ஆம் ஆண்டு ரிகா தொழில்நுட்ப பல்கலைக்கழக சதுரங்கப் போட்டியில் வெற்றி பெற்று சோப்ரா தனது முதல் கிராண்டு மாசுட்டர் தகுதி நிலையை அடைந்தார். இப்போட்டியில் இவர் எந்த ஆட்டக்காரரிடமும் தோற்கவில்லை. 2016 ஆம் ஆண்டில் நடைபெற்ற 35 ஆவது சாலகாரோ சதுரங்கப் போட்டியில் சோப்ரா தனது இரண்டாவது கிராண்டு மாசுட்டர் தகுதிநிலையை ஈட்டினார். வலிமையான மேம்பட்ட ஆட்டத்தின் மூலம் பல கிராண்டு மாசுட்டர்களை வீழ்த்தி இப்போட்டியில் வெற்றிபெற்றார். இதே ஆண்டு ஆகத்து மாதத்தில் அபுதாபியில் நடைபெற்ற சதுரங்க மாசுட்டர்கள் சாம்பியன் பட்டப் போட்டியில் சோப்ரா தன்னுடைய மூன்றாவதும் இறுதியானதுமான கிராண்டு மாசுட்டர் தகுதிநிலையை ஈட்டினார். இப்போட்டியின் இறுதி சுற்றில் கருப்பு நிற காய்களுடன் விளையாடிய சோப்ரா, அர்மீனியா நாட்டைச் சேர்ந்த கிராண்டு மாசுட்டர் சாம்வெல் தெர்-சகாக்கியனை வீழ்த்திய போது இத்தகுதி நிலை இவருக்குக் கிடைத்தது. அலுவல் முறையாக மார்ச்சு 2017 இல் இவருக்கு கிராண்டு மாசுட்டர் பட்டம் வழங்கப்பட்டது.
ஆர்யன் சோப்ரா என்பவர் ஓர் இந்திய சதுரங்க வீர்ர் ஆவார். 2001 ஆம் ஆண்டு டிசம்பர் 10 ஆம் நாள் இவர் பிறந்தார். 14 வயது 9 மாதங்கள் மற்றும் மூன்று நாட்கள் என்ற சிறிய வயதிலேயே 2016 ஆம் ஆண்டு சோப்ரா கிராண்டு மாசுட்டர் ஆனார். அலுவல் முறையாக இப்பட்டத்தை பிடே அமைப்பு 2017 ஆம் ஆண்டு இவருக்கு வழங்கியது. பரிமராசன் நேகியைத் தொடர்ந்து இரண்டாவது இந்திய இளைய கிராண்டு மாசுட்டர் என்ற பெருமை இவருக்குக் கிடைத்த்து . தற்போது இவர் இந்தியாவின் மூன்றாவது இளைய கிராண்டு மாசுட்டராக கருதப்படுகிறார்.
எட்டு அமெரிக்க சதுரங்க ஆட்டக்காரர்கள் மற்றும் பல்வேறு நாடுகளில் இருந்து தேர்ந்தெடுக்கப்பட்ட மிகச்சிறந்த எட்டு ஆட்டக்காரர்களைக் கொண்ட உலக சதுரங்க அணி ஆகிய இரண்டு அணிகளுக்கும் இடையிலான சதுரங்கப் போட்டி 2017 ஆம் ஆண்டு செயிண்டு இலூயிசில் நடைபெற்றது. இப்போட்டியில் உலக சதுரங்க அணி 30.5-17.5 என்ற புள்ளிகள் கணக்கில் வெற்றிபெற்றது. 17 வயதுக்குட்பட்டோர் பிரிவில் சோப்ரா 3.5/6 புள்ளிகள் ஈட்டினார். உலக அணி அப்பிரிவில் 19-13 புள்ளிகளுடன் வெற்றிபெற இப்புள்ளிகள் மிகவும் உதவின
ஐந்தாவது வயதில் ஏற்பட்ட ஒரு கார் விபத்தில் காயமடைந்த காரணத்தால் தற்காலிகமாக சோப்ரா வீட்டில் இருக்க நேர்ந்தது. எனவே சோப்ரா ஆறாவது வயதிலேயே சதுரங்கம் விளையாடத் தொடங்கினார் .
ராஜா ஒரு நேர்மையான காவல் அதிகாரி. அவர் புதிய திணைக்களம் ஒன்றிற்கு இடமாற்றம் பெற்று வருகின்றார். அவ்வூர் அவருக்கு புதிதாகும். அவ்வூரில் உள்ள அரசியல் வாதி இன்பசேகரன் அனைத்தையும் தனது கட்டுப்பாட்டின் கீழ் வைத்திருந்தான். இன்பசேகரனோ, ராஜாவை தன்பிடிக்குள் கொண்டுவர விரும்பியபோது ராஜாவோ அதனை நிராகரித்தான். அதேநேரம் சுந்தர் அமைச்சரின் மகளை காதலிக்க அவளோ அவனை முன்னர் ஒருமுறை கல்லூரியில் அவனிடம் தோற்றதிற்காக பழிவாங்குகிறாள். சுந்தர் ஏழைமாணவன் அவன் அதன்பின்னர் கல்லூரியில் இருந்து விரட்டப்பட்டான்.பின்னர் ஆட்டோ ஓட்டுனராக மாறுகிறான். அதன்பிறகு இன்பசேகரின் சகோதரன் ராஜாவின் சகோதரியை கொன்றுவிடுகிறான். அதற்காக ராஜா இன்பசேகரனை பழிவாங்குவதாக சபதம் எடுக்கிறான். அதன்பின்னர் ராஜா என்ன செய்கிறான் என்பது மீதிக்கதை.
அக்னி பார்வை என்பது 1992 இல் வெளியான குற்றவியல் சார்ந்த தமிழ் திரைப்படமாகும். இத்திரைப்படத்தை பி. மாதவன் இயக்கியிருந்தார். இத்திரைப்படத்தில் சு. திருநாவுக்கரசர், நிழல்கள் ரவி, சரண்யா பொன்வண்ணன், ராம்குமார், அஞ்சு ஆகியோர் முன்னணிக் கதாபாத்திரங்களில் நடித்திருந்தனர். இத்திரைப்படத்தை எஸ். செல்வரத்தினம் தயாரித்திருந்தார். இசைஞானி இளையராஜா இத்திரைப்படத்திற்கு இசையமைத்தார். 1992/பிப்ரவரி /7 ஆம் திகதி வெளியிடப்பட்டது.